jkorsvik/nowiki_second_scrape_merged huggingface dataset:
Oker eikeglansvikler

Oker eikeglansvikler (Cydia amplana) er en sommerfugl i gruppen av viklere (Tortricidae). Arten har spredt seg nordover i Europa i de senere årene og ble funnet for første gang i Norge i 2010.


== Utseende ==
En middelsstor (vingespenn 13-20 millimeter), okerfarget vikler. Forvingen har en stor, lysere flekk ved bakkanten og noen mørkere skråstreker ved spissen.
Larven er rød, i motsetning til den beslektede arten eikeglansvikler (Cydia splendana) som også lever på eikenøtter, men har hvite larver.


== Levevis ==
Larven utvikler seg i eikenøtter, sjeldnere i hassel- eller bøkenøtter. De voksne viklerne flyr i juli-august.


== Utbredelse ==
Arten er utbredt over det meste av Europa, mot øst til Kaukasus og Syria. Den har spredt seg nordover i Europa og har nylig etablert bestander i Danmark og Skåne. I Norge ble den første gang funnet på Tromøya ved Arendal i 2010.
Arten kan vandre en del, så det norske funnet viser ikke nødvendigvis at vi har noen fast bestand av den.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae – 570 europeiske arter inklusiv underarter (varianter), hvorav mange i Norge.
slekt glansviklere, Cydia Hübner, 1825
oker eikeglansvikler, Cydia amplana (Hübner, 1799)


== Referanser ==


== Kilder ==
Aarvik, L., Berggren, K., Bakke, S.A., Haugen, L.T. og Voith, R. (2010) Nye funn av sommerfugler i Norge 8. Insekt-Nytt 35: 25-50.
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Svenska fjärilar, Cydia amplana. [1]
Cydia amplana på UK Moths. [2]
Fauna Europaea Web Service (2004) Fauna Europaea version 1.1, utbredelsesdatabase for europeiske dyr: [3]


== Eksterne lenker ==
(en) oker eikeglansvikler i Encyclopedia of Life 
(en) oker eikeglansvikler i Global Biodiversity Information Facility 
(no) oker eikeglansvikler hos Artsdatabanken 
(sv) oker eikeglansvikler hos Dyntaxa 
(en) oker eikeglansvikler hos Fauna Europaea 
(en) oker eikeglansvikler hos NCBI 
(en) Kategori:Cydia amplana – bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Anatot

Anatot (hebraisk: עֲנָתוֹת) er navnet på en israelittisk by i oldtiden innenfor området til Benjamins stamme og som tilhørte prestene. Den er hovedsakelig nevnt som fødestedet for profeten Jeremia. Anatot var stor nok til at den hadde mur rundt seg og med en viss styrke, liggende på en bred åsrygg og med utsikt over Jordandalen og den nordlige delen av Dødehavet. Den lå rundt 5 km nordøst for Jerusalem. Moderne forskning ved blant annet Edward Robinson har identifisert den historiske byen med dagens palestinske sted Anata som har rundt 9 600 beboere (2006). Den moderne israelske bosetningen Anatot, også kjent som Almon, på Vestbredden ved Jerusalem, er oppkalt etter den historiske byen.


== Historisk by ==
I henhold til den bibelske tradisjonen har Anatot navnet og sin historie ved at den er en av de byene som ble gitt til «Arons etterkommere, prestene». I henhold til Josvas bok i den hebraiske Bibelen (det gamle testamente): «Fra Benjamins stamme fikk de Gibeon og Geba med beitemarker, Anatot og Almon med beitemarker, i alt fire byer. Til sammen fikk Arons etterkommere, prestene, tretten byer med beitemarker som hørte til.»  Ettersom israelittene ikke ofte endret navnene på byene i Kanaan etter at de kom dit, kan navnet på denne byen, Anatot, ha vært avledet fra en kanaanittisk gudinne, ‘Anat, en datter av El i kanaanittisk mytologi. Imidlertid er det også oppgitt som navnet til en israelittisk person i Første Krønikebok og Nehemjas bok. Navnets opprinnelse er således usikkert, men om det er et kvinnenavn, kan det være i betydningen «(ana)ie; kvinne av Tot», eller «hjemmet/hjertet/arnen til Tots kvinne.»
Anatot er også nevnt som fødestedet til Abieser fra Anatot, en av kong Davids trofaste tretti, og Jehu, en annen av de tretti. Den er kanskje best som fødestedet til profeten Jeremia. Ikke desto mindre avleverte han en profeti om prøvelser ved sverdet og ved hungersdød for beboerne i Anatot om de gikk imot ham: «De unge mennene skal dø for sverd, sønnene og døtrene deres skal dø av sult.»
Anatot fikk derimot sine prøvelser og store lidelser fra hæren til Sankerib av Assyria, og kun 128 menn kom tilbake fra det babylonske fangenskap.


== Referanser ==
Sigve Indregard

Sigve Indregard (født 22. januar 1983) er en norsk blogger, politisk kommentator og journalist, opprinnelig fra Narvik. I perioden 2003–2004 var Indregard leder i Elevorganisasjonen. Indregard ble i 2010 kåret til Norges tredje beste politiske blogger av VG. Han ble siden journalist i Morgenbladet. 
Indregard var også elev- og lærlingombud i Oslo fra 2008 til 2013, og  frilanskommentator for Manifest senter for samfunnsanalyse. Indregard blogger om politikk og økonomi, med aktiv bruk av statistikk og tallmateriale.
Indregard var i 2012 medredaktør av sakprosa-antologien Motgift: Akademisk respons på den nye høyreekstremismen. Boken har til hensikt å tilbakevise de «mytene som framføres av Breivik og det politiske fellesskapet han springer ut av, og vise at forskningen som foregår innenfor de saksområdene slike miljøer er opptatt av er åpen og søkende, ikke ideologisk og dogmatisk.» 


== Referanser ==


== Litteratur ==
Motgift. Akademisk respons på den nye høyreekstremismen, Sakprosa, Oslo: Flamme forlag/Forlaget Manifest, 2012. ISBN 978-82-02-38170-7


== Eksterne lenker ==
Indregard.no

(no) Publikasjoner av Sigve Indregard i BIBSYS
Jon Harald Berge

Jon Harald Berge (født 4. mars 1969) er en norsk ultraløper fra Drammen. 
Han representerer Sturla IF.
Berge innehar norgesrekorden i 24-timersløp som lyder på 255.764m (altså snaue 25,6 mil) på 24 timer. 
Rekorden ble satt i verdensmesterskapet som ble holdt i Brive-la-Gaillarde (Frankrike) 13. mai 2010, noe som holdt til en 7.-plass totalt.Han ble i 2009 utnevnt til årets ultraløper


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Før Spartathlon – NRK.no (25. september 2010)
«Kan løpe flere døgn» – NRK Nett-TV (29. oktober 2008)
Joinville-le-Pont

Joinville-le-Pont er en kommune i departementet Val-de-Marne i regionen Île-de-France, og er en av de sørøstlige forstedene til Paris. Kommunen ligger 9,4 km fra sentrum av Paris.


== Historie ==
Kommunen ble opprettet i 1791 med navnet La Branche-du-Pont-de-Saint-Maur ved å skille ut et område fra kommunen Saint-Maur-des-Fossés. Kommunen skiftet navn til Joinville-le-Pont 29. august 1831.  Under Ludvig Filip av Frankrike, ble fortet Redoute de Gravelle bygd i kommunen.
I 1929 mistet Joinville-le-Pont mer enn en tredjedel av arealet da en del av Bois de Vincennes som hadde tilhørt Joinville-le-Pont ble innlemmet i Paris.


== Befolkningsutvikling ==
Antall innbyggere i kommunen Joinville-le-Pont


== Referanser ==


== Eksterne lenker ==
Offisielt nettsted 
(en) Joinville-le-Pont – kategori av bilder, video eller lyd på Commons 
Kommunedata INSEE
Axel Graatkjær

Axel Graatkjær (også kalt Axel Sørensen) (født 19. januar 1885 i Velling i Bryrup sogn ved Århus, død 11. november 1969 i Århus) var en dansk filmfotograf. Han var opprinnelig kommet til København for å utdanne seg til musiker, men for å tjene noen penger til å leve for under studiene, tok han et arbeid som billett- og programselger i Biograf-Theatret. Da tok filminteressen snart fatt i ham. Allerede i begynnelsen av 1906 hadde han tatt opp sin første film – en reportasjefilm. Samme år ble Nordisk Films Kompagni grunnlagt av Ole Olsen, og Axel fikk her en viktig rolle. Han spilte i perioden 1906-1911 inn hovedparten av selskapets filmer. I 1913 ble Axel uenig med Nordisk Film, og tok i stedet imot et tilbud for å filme Asta Nielsens filmer for hennes tyske filmselskap.
Axel Graatkjær het opprinnelig "Axel Sørensen", men skiftet navn omkring 1910. Han er også i forskjellige filmer benevnt som Axel Sørensen Graatkjær, Axel Graatkjær, Axel Sörensen, A. Sørensen, Axel Graatkjær Sørensen eller Axel Sørensen.


== Filmografi ==


=== Danske produksjoner ===


=== Tyske produksjoner ===


== Referanser ==


== Eksterne lenker ==
(en) Axel Graatkjær på Internet Movie Database 
(sv) Axel Graatkjær i Svensk Filmdatabas 
(da) Axel Graatkjær på Filmdatabasen 
(da) Axel Graatkjær på Filmdatabasen 
(da) Axel Graatkjær på danskefilm.dk 
(da) Axel Graatkjær på danskfilmogtv.dk 
(da) Axel Graatkjær på danskfilmogtv.dk 
(en) Axel Graatkjær på AllMovie 
(en) Axel Graatkjær hos The Movie Database 
Axel Graatkjær på Det danske Filminstitut (Arkivert side)
Jojada (kongetiden)

Jojada var yppersteprest i Israel på den tiden Joram, Ahasja og Joasj var konger i Judariket. (2. Kongebok kap. 10 og 11; 2. Krønikebok kap. 23 og 24)
Jojada var gift med Josjeba, som også kalles Josjabat. Hun var datter av kong Joram, men ikke nødvendigvis av hans kone Atalja. Etter at Jorams sønn Akasja var død, tilrev enkedronningen Atalja seg makten i landet i seks år og forsøkte å drepe alle i kongeætten. Men Jojada og Josjeba skjulte Joasj, den yngste sønnen til Akasja. Til sist sørget Jojada seg for at Joasj ble utropt til konge og Atalja ble drept. 
Det sies så at Joasj var en god konge hele den tiden Jojada levde, fordi øverstepresten øvde en god innflytelse på ham. Til sist døde Jojada i en alder av 130 år. Man viste ham den spesielle ære å begrave ham sammen med kongene. Men da han var død, begynte kong Joasj å oppføre seg galt. Jojadas sønn Sakarja irettesatte åpenlyst kongens handlemåte. Det førte til at Sakarja ble steinet foran tempelet. Kong Joasj ble til sist myrdet etter å ha blitt såret i et slag.
Jojada (persertiden)

Jojada var antagelig den fjerde ypperstepresten i Israel etter landflyktigheten. Han var sønn av ypperstepresten Eljasjib. (Nehemja 12: 10, 11, 22) En av sønnene til Jojada hadde giftet seg med en datter av den svikefulle horonitten Sanballat, noe som Nehemja fordømte. (Nehemja 13: 28, 29)
Advisory Committee on Antarctic Names

Advisory Committee on Antarctic Names (ACAN eller US-ACAN) er en rådgivende komité under United States Board on Geographic Names som er ansvarlig for å anbefale navn på geografiske objekter i Antarktis. USA anerkjenner ikke territorialkrav i Antarktis, så ACAN tildeler geografiske navn på hele kontinentet – i samråd med andre nasjonale nomenklaturorganisasjoner der det er hensiktsmessig.
ACAN har publisert retningslinjer for navngiving, basert på rekkefølge på innkomne søknader, egnethet, og i hvilken grad bruk allerede har blitt etablert.


== Se også ==
Stedsnavn i Antarktis 


== Referanser ==
Nordic Semiconductor

Nordic Semiconductor (frem til 2004 Nordic VLSI, OSE: NOD) er en norsk produsent av integrerte kretser til bruk i trådløs teknologi. Komponenter fra Nordic Semiconductor benyttes blant annet i trådløse produkter som tastaturer, mus, spillkonsoller og sportsutstyr (herunder pulsklokker). Firmaet startet opp i 1983, med fire studenter fra NTNU rundt et kjøkkenbord: Trond Sæther, Frank Berntsen, Jan Meyer og Oddvar Aaserud.
Selskapet med hovedkontor i Trondheim omsatte i 2010 for USD 141,8 millioner og hadde et overskudd på USD 26,7 millioner. Selskapet har i tillegg til Trondheim kontor i Oslo, San Jose i USA, Uleåborg, Esbo og Åbo i Finland, Kraków i Polen, Beijing, Shanghai, Shenzhen og Hongkong i Kina, Seoul i Sør-Korea, Yokohama i Japan, Taipei på Taiwan og Manila på Filippinene. I 2010 hadde Nordic Semiconductor totalt 137 ansatte. Nå, snart 10 år etter er det over 700 ansatte.


== Teknologi ==
I 2004 lanserte Logitech V500 Cordless Notebook Mouse med en brikke fra Nordic Semiconductor.  Enda tidligere hadde selskapet levert teknologi til gamepads fra Logitech.  Logitech og Microsoft, som sammen lagde 70 % av verdens trådløse mus og tastatur, bestemte seg i 2009 for å bruke selskapets teknologi i nær alle disse.I Tour de France 2010 brukte syklister som Mark Cavendish og Jens Voigt selskapets brikker til overvåking av puls, fart og effekt.Selskapet leverer også radioene i de pipende og strømførende klavene som implementerer det virtuelle gjerdet NoFence og holder dyr på beiteområder uten fysiske gjerder.12.12.2018 lanserte Nordic sin nRF9160 SiP, som betyr at firmaet nå også har fokus på cellular IoT, LTE-M og NB-IoT.


== Referanser ==


== Eksterne lenker ==
Offisielt nettsted 
(en) Nordic Semiconductor – kategori av bilder, video eller lyd på Commons
Quaternary Science Reviews

Quaternary Science Reviews er et internasjonalt engelskspråklig vitenskapelig fagtidsskrift som dekker alle aspekter av kvartærgeologi. Dette er en tverrfaglig forskningsgren som fokuserer på den geologiske perioden kvartær, vår geologiske periode som er minst 2,6 millioner år gammel. Tidsskriftet dekker foruten kvartærgeologi også geologi, geomorfologi, geografi, arkeologi, paleobotanikk, paleontologi og hele skalaen av dateringsteknikker.Tidsskriftet utkommer med 28 utgaver i året. Sjefredaktør per 2011 er Colin V. Murray Wallace.


== Referanser ==


== Eksterne lenker ==
(en) Offisielt nettsted 
Offisielt nettsted 
(en) Images from Quaternary Science Reviews – kategori av bilder, video eller lyd på Commons
Jeg reiser alene

Jeg reiser alene er en norsk dramafilm fra 2011 regissert av Stian Kristiansen med manus etter Tore Renbergs roman Charlotte Isabel Hansen fra 2008.


== Handling ==
Jarle Klepp lever livet sitt i Bergen, og studerer på universitetet. Alt blir annerledes da det dumper et brev ned i postkassen hvor det står at datteren han ikke visste han hadde kommer med flyet for å bo hos han ei uke.


== Om filmen ==
Filmen hadde premiere 11. februar 2011. Den er oppfølger til Mannen som elsket Yngve og følger Jarle Klepp (Rolf Kristian Larsen) åtte år etter den første filmen. Den hadde et samlet besøkstall på norske kinoer på 72 943.


== Rolleliste ==


== Eksterne lenker ==
(en) Jeg reiser alene på Internet Movie Database 
(no) Jeg reiser alene i Nasjonalbibliotekets filmografi 
(fr) Jeg reiser alene på Allociné 
(nl) Jeg reiser alene på MovieMeter 
(en) Jeg reiser alene på AllMovie 
(en) Jeg reiser alene på Turner Classic Movies 
(en) Jeg reiser alene på Rotten Tomatoes
Velferdstinget Vest

Velferdstinget Vest (tidligere Velferdstinget i Bergen) er det øverste studentorganet i Studentsamskipnaden på Vestlandet (Sammen). Det er en sammenslutning mellom studentdemokratiene til alle utdanningsinstitusjonene som er tilknyttet samskipnaden. Til sammen sitter det i dag 33 representanter i Velferdstinget. Velferdstinget i Bergen ble stiftet 7. oktober 1997.


== Formål ==
Formålet er å gi studentene på Vestlandet en felles stemme overfor Sammen og andre aktører i studentvelferdssaker.Velferdstinget bestemmer fordelingen av den delen av semesteravgiften som primært går til studentkultur, studentmedia og studentidrett. I tillegg velger Velferdstinget halvparten av styremedlemmene i Sammen, inkludert leder som har dobbeltstemme. Velferdstinget velger også studentrepresentanter til alle andre råd og utvalg i Sammen.


== Representasjon ==
De lokale studentdemokratiene tilknyttet Sammen bestemmer selv hvem som skal representere de i Velferdstinget. Antallet representanter fra hvert studentdemokrati bestemmes av studenttallet.
Nåværende representasjon er, sortert etter størrelse og mandat:
Universitetet i Bergen (11 representanter)
Høgskulen på Vestlandet (10 representanter)
Norges Handelshøyskole (3 representanter)
BI Bergen (2 representanter)
NLA Høyskolen (2 representanter)
VID Vitenskapelige Høgskole (1 representant)
Bergen Arkitekt skole (1 representant)
Høyskolen Kristiania Bergen (1 representant)
Skrivekunstakademiet (1 representant)
Kunstskolen i Bergen (1 representant)Alle studenter som er tilknyttet Sammen har møte-, tale- og forslagsrett i Velferdstinget, og kan stille til alle verv som Velferdstinget velger til.


== Utøvende organ ==
Velferdstingets arbeidsutvalg er Velferdstingets utøvende organ. Kulturstyret er Velferdstingets utøvende organ i kultursaker.


== Ledelse ==


== Referanser ==


== Eksterne lenker ==
Hjemmesiden til Velferdstinget Vest
Hjemmesiden til Studentsamskipnaden på Vestlandet
Erteglansvikler

Erteglansvikler (Cydia nigricana) er en sommerfugl i gruppen av viklere (Tortricidae). 


== Utseende ==
En middelsstor (vingespenn 12-16 millimeter), gråaktig vikler, men en matt, silkeaktig glans. Arten mangler påfallende tegninger.
Forvingens skjell har lyse spisser så arten har et "melet" utseende. Ved vingespissen er den noen små, hvite, trekantede flekker langs framkanten og et par mer eller mindre tydelige, smale, sølvfargede skråbånd.


== Levevis ==
Larvene lever på ulike planter i erteblomstfamilien, som vikker (Vicia), erteknapp (Lathyrus) og erter (Pisum). Larvene lever inne i belgene der de spiser på frøene. Den er regnet som et skadedyr på erter. De voksne viklerne flyr fra mai til august.


== Utbredelse ==
Arten er utbredt i Europa, unntatt mye av den østligste delen, og også i det nordlige Asia og Nord-Amerika. I Norge er den funnet nord til den sørlige delen av Nordland.


== Systematisk inndeling ==

sommerfugler (Lepidoptera)
gruppe Heteroneura
gruppe Apoditrysia
gruppe / overfamilie viklere (Tortricoidea)
familie viklere (Tortricidae)
delgruppe Olethreutinae – 570 europeiske arter inklusiv underarter (varianter), hvorav mange i Norge.
slekt glansviklere, Cydia Hübner, 1825
erteglansviker, Cydia nigricana (Fabricius, 1794)


== Referanser ==


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
Svenska fjärilar, svenskspråklig nettressurs med bildegalleri: [1]
Cydia nigricana på UK Moths: [2]
Fauna Europaea Web Service (2004) Fauna Europaea version 1.1, utbredelsesdatabase for europeiske dyr: [3]


== Eksterne lenker ==
(en) erteglansvikler i Encyclopedia of Life 
(en) erteglansvikler i Global Biodiversity Information Facility 
(no) erteglansvikler hos Artsdatabanken 
(sv) erteglansvikler hos Dyntaxa 
(en) erteglansvikler hos Fauna Europaea 
(en) erteglansvikler hos NCBI 
(en) Kategori:Cydia nigricana – bilder, video eller lyd på Wikimedia Commons 
(en) Cydia nigricana – galleri av bilder, video eller lyd på Wikimedia Commons 
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
MovieStarPlanet

MovieStarPlanet (MSP) er en virtuell verden på Internett. Det er et nettspill som anbefales for barn fra 8-15 år, og passer for både gutter og jenter. I spillet kan man blant annet lage filmer, få venner og kjøpe blant annet dyr og klær. I spillet kan man også kjøpe VIP med ekte penger. VIP gir blant annet tilgang til spesielle klær og ting. Man tjener starcoins, (pengene i spillet) ved å lage filmer, artbooks, looks og mer.


== Referanser ==


== Eksterne lenker ==
MovieStarPlanet.com
Limeil-Brévannes

Limeil-Brévannes er en kommune i departementet Val-de-Marne i regionen Île-de-France, og er en av de sørøstlige forstedene til Paris. Kommunen ligger 15,3 km fra sentrum av Paris


== Befolkningsutvikling ==
Antall innbyggere i kommunen Limeil-Brévannes


== Referanser ==


== Eksterne lenker ==
Offisielt nettsted 
(en) Limeil-Brévannes – kategori av bilder, video eller lyd på Commons 
Kommunedata INSEE
Mandres-les-Roses

Mandres-les-Roses er en kommune i departementet Val-de-Marne i regionen Île-de-France, og er en av de sørøstlige forstedene til Paris. Kommunen ligger 22,1 km fra sentrum av Paris


== Befolkningsutvikling ==
Antall innbyggere i kommunen Mandres-les-Roses


== Referanser ==


== Eksterne lenker ==
Offisielt nettsted 
(en) Mandres-les-Roses – kategori av bilder, video eller lyd på Commons 
Kommunedata INSEE
Franco Sesa

Franco Sesa er en heavy metal-trommeslager.
Han var medlem i Celtic Frost fra 2004 til 2008, og deltok på bandets siste musikkalbum, Monotheist (2006).
Han har også vært medlem i bandene Flattrack og det norske black metal-bandet NunFuckRitual.


== Eksterne lenker ==
(en) Franco Sesa på Discogs
Marolles-en-Brie (Val-de-Marne)

Marolles-en-Brie er en kommune i departementet Val-de-Marne i regionen Île-de-France, og er en av de sørøstlige forstedene til Paris. Kommunen ligger 20,2 km fra sentrum av Paris


== Befolkningsutvikling ==
Antall innbyggere i kommunen Marolles-en-Brie


== Referanser ==


== Eksterne lenker ==
Offisielt nettsted 
(en) Marolles-en-Brie (Val-de-Marne) – kategori av bilder, video eller lyd på Commons 
Kommunedata INSEE
Ormesson-sur-Marne

Ormesson-sur-Marne er en kommune i departementet Val-de-Marne i regionen Île-de-France, og er en av de sørøstlige forstedene til Paris. Kommunen ligger 16,1 km fra sentrum av Paris


== Befolkningsutvikling ==
Antall innbyggere i kommunen Ormesson-sur-Marne


== Referanser ==


== Eksterne lenker ==
(fr) Offisielt nettsted 
(en) Ormesson-sur-Marne – kategori av bilder, video eller lyd på Commons 
Kommunedata INSEE
Périgny (Val-de-Marne)

Périgny er en kommune i departementet Val-de-Marne i regionen Île-de-France, og er en av de sørøstlige forstedene til Paris. Kommunen ligger 23,3 km fra sentrum av Paris


== Befolkningsutvikling ==
Antall innbyggere i kommunen Périgny


== Referanser ==


== Eksterne lenker ==
Offisielt nettsted 
(en) Périgny (Val-de-Marne) – kategori av bilder, video eller lyd på Commons 
Kommunedata INSEE
Marsha Mason

Marsha Mason (født 3. april 1942 i St. Louis i Missouri) er en amerikansk skuespiller og regissør. 
Mason fikk fire Oscar-nominasjoner for beste kvinnelige hovedrolle for sine opptredener i filmene Cinderella Liberty, The Goodbye Girl, Chapter Two og Only When I Laugh.
Mason er også kjent for sin ledende i filmen Heartbreak Ridge fra 1986. Marsha og hennes yngre søster, Linda (født 1943), vokste opp på Elmont Lane i Crestwood i Missouri. Mason er utdannet ved Nerinx Hall High School og senere i Webster University, begge i Webster Groves i Missouri. Hun er bosatt i New Mexico, hvor hun eier en gård i Abiquiu som der hun dyrker sertifiserte økologiske urter. På slutten av 1990-tallet, solgte Mason urter til bedrifter både lokalt og regionalt. 
Marsha Mason har hatt en fremragende karriere innen film og teater. Hun debuterte som skuespiller på Broadway i oppsetningen The Good Doctor i 1973. Kort tid etterpå giftet Mason seg med regissøren for dette stykket. Samme år spilte Mason mot James Caan i 20th Century Fox sin film Cinderella Liberty, som gjorde at hun fikk en Oscar-nominasjon for beste kvinnelige skuespiller. 
I 1981 spilte Mason, sammen med Kristy McNichol, James Coco og Joan Hackett i filmatiseringen av Only When I Laugh. Da hennes ekteskap endte i en skilsmisse tapte hennes filmkarriere seg. Imidlertid begynte hennes filmkarriere å ta seg noe opp igjen i 1986 da hun spilte mot Clint Eastwood i filmen Heartbreak Ridge, som var kommersiell suksess som fikk god kritikk fra publikum og filmkritikere. 
I 1987 regisserte Mason TV-filmen Little Miss Perfect. I 2001 dukket Mason opp i ABC-TV filmen Life with Judy Garland: Me and My Shadows, der hun portretterte Ethel Gumm. Hennes andre TV-arbeider inkluderer gjesteroller i TV-serien Seinfeld, Lipstick Jungle og Army Wives. Mason spilte også i sin egen serie som gikk 1991-1992. I 1997 og 1998 fikk hun en fast rolle i TV-serien Frasier som karakteren Sherry Dempsey. 
Mason har blitt tildelt en stjerne på St. Louis Walk of Fame for sine skuespillerprestasjoner.


== Filmografi ==


== Referanser ==


== Eksterne lenker ==
(en) Marsha Mason på Internet Movie Database 
(sv) Marsha Mason i Svensk Filmdatabas 
(da) Marsha Mason på Filmdatabasen 
(da) Marsha Mason på Scope 
(fr) Marsha Mason på Allociné 
(en) Marsha Mason på AllMovie 
(en) Marsha Mason hos Turner Classic Movies 
(en) Marsha Mason hos Rotten Tomatoes 
(en) Marsha Mason hos The Movie Database 
(en) Marsha Mason hos Internet Broadway Database 
(en) Marsha Mason på Internet Broadway Database
(en) Marsha Mason på Internet Off-Broadway Database
"Marsha Mason: A Conversation for Women's History Month", Broadway World, March 29, 2010